2017 yili Qirg‘iziston yalpi ichki mahsuloti 13.7 mlrd dollarni tashkil qiladi. Bu haqda investitsiyalarni kiritish agentligi direktori o‘rinbosari Nurbev Maqsutovning Qirg‘iziston-Polsha biznes-forumida bergan bayonotiga tayangan holda Qirg‘iziston telegraf agentligi xabar bermoqda. “Oxirgi 10 yil ichida YaIM 3.5 barobarga oshdi. Qirg‘iziston jahon moliyaviy inqirozidan chiqib oldi va 2017 yilga kelib YaIM 13.7 mlrd dollarni tashkil qiladi. Strukturaga ko‘ra aytsak, bu xizmat ko‘rsatish, qishloq xo‘jaligi, sanoat, qurilish va boshqa sohalarga to‘g‘ri keladi”, – dedi Maqsutov. Uning so‘zlariga ko‘ra, oxirgi 7 yil davomida har yili mamlakatga kamida 500 mln dollar investitsiya kiritilmoqda.